**Kap 4 Gaskaáiggi Norga**

Duogášdieđut

Vikiŋggaáigi nohká birrasii jagi 1050 ja dalle álgá gaskaáigi, ja risttalašvuohta boahtá Eurohpás. Gaskaáigi bistá Norggas gitta jagi 1537 rádjái. Álggus ledje ráfi dilit Norggas. Muhto dađemielde go servodat rievddai ja gonagasaid maŋisboahttit eai lean ovttaoaivil das mo ja gii galgá stivret riikka, šadde fas ráfehis dilit.

Girkus lei fápmu ja Erling Skakke ovttas girkohearráiguin ja bismmain mearridedje ahte su bárdni galgá šaddat gonagas Norggas. Magnus Erlingsson biddjui gonagassan jagi 1163. Dađe bahát lei muhtin almmái geas lei namma Sverre gii bođii Fearasulluin. Son čuoččuhii ahte son lea gonagasbárdni. Magnus Erlingsson ii lean gonagasbárdni. Sverres lei soahteveahka mii gohčodii iežas Birkebeinere. Sii johte miehtá riikka ja sohte. Loahpas biddjojedje eret sihke riikkas ja olggos girkus. Siskkáldassoađit nohke go su bártni bárdni Håkon Håkonsson šattai gonagas. Son rehkenasto Norgga vuosttaš kruvdnejuvvon gonagassan. Dát dáhpáhuvai jagi 1217.

Olmmošlohku lassánii garrasit miehtá 1200 logu. Ođđa eatnamat šadde juohke sajis, ja olbmot šaddadedje gortni. Sis ledje šibihat ja guolásteapmi lei dábálaš. Gaskaáiggis šadde gávpogat Norgii go gávppašeapmi lassánii. Stuorámus gávpogat ledje Bergen, Oslo ja Tønsberg. Olbmot geat eai fitnen eatnamiid, manne gávpogiidda ja ožžo barggu gávpealbmáin. Reaŋggat ja biiggát ledje dábálaš barggut. Muhtimat manne stuorra borjjasfatnasiid mielde máilbmái. Olgoriikkalaš gávpealbmát bohte ja ásahedje gávppašan fitnodagaid erenoamážit Bergenii. Doppe sii oste gálvvuid miehtá Norgga ja vuvde daid fas viidáset Eurohpá riggáide. Sin gohčodedje namain: *Hanseáhtat.* Divraseamos gálvvuid fidnejedje Sámis. Dat ledje náhkit, čalámat ja guolli. Miehtá 1200-lohku lei ráfálaš čuohtejahki. Gonagas ja su ráđđeaddit stivrejedje bures ja vuollástedje ođđa eatnamiid. Stuorra huksehusat ja girkut huksejuvvojedje miehtá riikka.

Jagi 1349 leavai čáhppesjápmu miehtá Norgga ja badjel bealli álbmogis jámii. Das maŋŋá ain ihte njoammudávddat. Jámut dahke olmmošlohku njiejaid garrasit. Riika návccahuvai. Dál šadde doarvái eatnamat buohkaide. Ollu návet-doalut ja eatnamat báhce ávdin. Eanahearrát fertejedje láiggu vuolidit vai ožžo eanabargiid bargat. Jagi 1380 rájes šattai Norga Dánmárkku gonagasa vuollái. Jagi 1536 mearridii Dánmárku ahte Norga galgá leat Dánmárku-Norga ja gullat Dánmárku hálddašeami vuollái.

**Maid dadjá ML06S?**

*Oahpahusa mihttomearri lea ahte oahppi galgá...*

* *ovdandivvut Sámi ja Norgga servodatovdáneami váldoiešvuođaid 800-900 loguid rájes 1700-loguid loahpa rádjái, ja dárkileappot selvehit koloniserema Sámis, namalassii ránnáálbmogiid fásta ásaiduvvama Sápmái*

**Evttohusat dasa mo sáhttá dán kapihttala álggahit.**

Ságastallat dan birra mo eallin sáhtii leat Norggas ja Sámis gaskaáiggis. Čoavddasánit: risttalašvuohta, dávddat, borramuš, dálut, barggut, biktsat, nieiddat, gánddat. Sáhttibehtet geahčadit govaid, logadit govvateavsttaid ja ravdateavsttaid olles kapihttalis. Dát lea buorre vuohki mo hukset máhtu/jurdagiid ja gova das man birra galgá eambbo lohkat ja oahppat.

**Dán kapihttala guovddáš doahpagat**:

Risttalašvuohta, jorgalahttit, Bassi Olav, Stiklestad fearán, miehkki, báhppa, muŋka, nonna, bisma, ruvdnejuvvot/kruvdnejuvvot, maŋisboahttit, vearuhit, gávppašit, čuđit, Sápmi, girkohuksen, vuollástit, Dánmárku-Norga, čáhppesjápmu,

**Ávdnasat/Ráhkkaneapmi:**

Historjjálaš dieđut guovllu girkus, TV ja DVD,

**Girjjit/filmmat ohppiide:**

Mary Lee Nielsen: Gudruns valg. Cappelen. 1991

Filmmat:

 Ullmann: Kristin Lavransdatter triologi.

**Vástádusat bargobihtáide mat leat oahppogirjjis**

**Loga ja vástit s. 113**

1. Olav Haraldsson
2. Jagi 1030
3. Olbmot oaivvildedje ahte sus ledje guhkkon vuovttat ja gaccat maŋŋá jápmima. Sii oaivvildedje ahte ledje ipmašiid vásihan, ja ahte Olav Haraldsson danne lei bassi olmmoš. Nu son gohčoduvvui Bassi Olav.
4. Báhpat, muŋkkat ja nonnat
5. 800
6. Jagi 1152
7. Jagi 1247
8. 25 jagi
9. Borgárat
10. Gávpot-sátni muitala ahte dán báikkis dáhpáhuvvá gávppašeapmi
11. Oslo, Tønsberg, Sarpsborg ja Bergen
12. Jagi 1349
13. Yersinia Pestis
14. 500 000
15. Jagi 1387
16. Dronnet Margrethe
17. Dánmárku

**Dahkat ja oahppat eambbo s. 114 ja 115**

1. Neahttasiiddus gávnnat rávvaga dasa mo reivve/breava čállit.
2. Neahttasiiddus gávnnat rávvaga dasa mo govvaráiddu hábmet ja čállit
3. Dálá jahki, omd: 2010 – 1030 = 980 jagi lea gollan dassá go Norga šattai risttalaš riikan.
4. Sáhttibehtet šiehtadit guovllu báhpain. Son sáhttá muitalit ja dii sáhttibehtet fitnat geahčadeamen girku. Govvet.
5. <http://www.kongehuset.no/>

Dán neahttasiiddus sáhttet oahppit logadit ja ohcat historjjálaš dieđuid Norgga gonagasa ja su bearraša birra.

1. Eambbo go 2/5 oassi álbmogis lei jápmán.